TV2’s afholdte og nu pensionerede vejrvært Per Christiansen måtte trække sig igen, da han fredag dukkede op hos Arvid i Det Ridi Weekendvejr. Den erfarne vejrvært var på pletten for at belære den gode Arvid, da han tog fat i de professionelles ord som “sporadisk” og den slags. Men trods Per Christiansens ægteskabelige tilknytning til landsdelen og TV2 Nords Zita Hvid, måtte den erfarne vejrvært alligevel trække sig, da snakken hurtigt kom over på Arvids velunderbyggede angivelser på vejrkortet om chancen for lystfiskerheld. Det var alligevel i kanten af vejrprofetens rækkevidde.

Opsummering:
Den pensionerede vejrvært troede lige, han kunne lære Arvid fra Det Ridi Weekendvejr noget om vejrudsigter... men han måtte trække sig, måtte han.